rejauldu/bengali-wikipedia huggingface dataset:
ট্রি রিসমাহারিনি (জন্ম ২০ নভেম্বর ১৯৬১) হচ্ছেন সুরাবায়া-এর ২৩তম ও বর্তমান মেয়র। 'রিসমা' নামে তিনি অধিক পরিচিত, তিনি শহরটির ইতিহাসে প্রথম সরাসরি নির্বাচিত এবং প্রথম মহিলা মেয়র।Citymayors.com Mayor of the month February 2014  শিক্ষা তিনি সেপুলহ নওপেম্বার ইনস্টিটিউট অফ টেকনোলজি, সুরাবায়া থেকে স্থাপত্যের উপর স্নাতক ডিগ্রী অর্জন করেন এবং শহুরে উন্নয়ন ব্যাবস্থাপনার উপর মাস্টার্স ডিগ্রি অর্জন করেন। ২০১৫-এ সেপুলহ নওপেম্বার ইনস্টিটিউট অফ টেকনোলজি থেকে তাকে ডক্টোরাল ডিগ্রী প্রদান করা হয়।  কর্মজীবন   পাবলিক সার্ভিস  তিনি সুরাবায়ার একজন কর্মকর্তা হিসাবে তার কর্মজীবন শুরু করেন। মেয়র নির্বাচিত হওয়ার আগে, তিনি ২০ বছরেরও বেশি সময় ধরে সুরাবায়া শহরের সরকারের সরকারি কর্মকর্তা হিসেবে দায়িত্ব পালন করেন, অবশেষে সুরাবায়া এর প্রোগ্রাম নিয়ন্ত্রণ বিভাগের প্রধান এবং পরবর্তীতে সুরাবায়া ল্যান্ডস্কেপ এবং পরিচ্ছন্নতা বিভাগের প্রধান হন। সুরাবায়ার ইতিহাসে বেশ সমৃদ্ধ ছিল কিন্তু ট্রি রিসমাহারিনির পূর্বের ধারাবাহিক শাসকদের দ্বারা অবহেলার কারণে শহরটিকে একটি কংক্রিটের ডাম্প হিসাবে বর্ণনা করা হতো। যখন ট্রি রিসমাহারিনি প্রথম ২০১০ সালে মেয়র নির্বাচিত হন, তখন মেয়র হিসাবে তার নীতিটি ছিল শহরটিতে খালি জমি এবং খোলা জায়গা তৈরি করা। ভিন্ন প্রসঙ্গ নিয়ে সেখানে এখন এগারোটি প্রধান উদ্যান রয়েছে। এছাড়া অনেক পার্কে ওয়াই-ফাই সুবিধা, লাইব্রেরি, ফিটনেস এবং অন্যান্য ক্রীড়া সুবিধা অন্তর্ভুক্ত রয়েছে। সবচেয়ে বিশিষ্ট হল বুংককুল পার্কের রূপান্তর, যা দক্ষিণ পূর্ব এশিয়ার একটি ক্রস-সাংস্কৃতিকভাবে পাবলিক-সম্পৃর্ক্ত পার্ক হিসাবে স্বীকৃত হয়েছে।   পুরস্কার   তার কর্মজীবনের সময়ে, সুরাবায়া শহরটি "আসিয়ান পরিবেশগতভাবে টেকসই শহর ২০১২" এবং ইন্দোনেশিয়ার সর্বোচ্চ পরিবেশগত পুরস্কার "আদিপুরা কেনকানা" সহ বেশ কয়েকটি পুরস্কার জিতেছে। ফোর্বস ইন্দোনেশিয়া ২০১৩ এ মেয়র রিসমাকে ২০১৩ সালের ১০ জন সবচেয়ে অনুপ্রেরণামূলক মহিলার মধ্যে একজন হিসাবে স্বীকৃতি দেয়। তিনি সম্প্রতি ফরচুন ম্যাগাজিনের বিশ্বের ৫০ জন সর্বশ্রেষ্ঠ নেতার একজন হিসেবে অর্ন্তভুক্ত হয়েছিলেন এবং সিটি মেয়র্স ফাউন্ডেশন নামক একটি শহুরে গবেষণা ইনস্টিটিউট কর্তৃক,  বিশ্বের শীর্ষ মেয়রদের মধ্যে একজন নির্বাচিত হন। মার্চ ২০১৬-এ, তিনি ইসলামী শিক্ষাগত বৈজ্ঞানিক ও সাংস্কৃতিক সংগঠন কর্তৃক প্রদত্ত কায়রো বিশ্ববিদ্যালয়ে "আইডিয়াল মাদার অ্যাওয়ার্ড ২০১৬" ভূষিত হন।'Mother' for a Million Children, Risma Awarded Ideal Mother  source: http://en.sindonews.com/read/1095540/196/mother-for-a-million-children-risma-awarded-ideal-mother-1458814504    বিতর্ক  তার পতিতাবৃত্তি বন্ধ করার নীতিটি সহায়তা ও স্বাস্থ্যসেবা কর্মীদের দ্বারা অকার্যকর হিসাবে সমালোচিত হয়েছে এবং যৌন বাণিজ্যের অবসান করার জন্য কিছুই করছে না। তার সমালোচকরা বলছেন যে পতিতাবৃত্তি বন্ধ করা অনেক যৌন কর্মীকে আরও বিপজ্জনক এবং অনিয়মিত অবস্থায় কাজ করতে বাধ্য করে এবং এ কারণে রোগের ঝুঁকি বাড়ে। যদিও তার এই সংষ্কারের পক্ষে ইন্দোনেশিয়ায় অনেক সমর্থনও রয়েছে।  নির্বাচনী ইতিহাস   তথ্যসূত্র  বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:ইন্দোনেশিয়ার ব্যক্তি বিষয়শ্রেণী:সুরাবায়ার মেয়র বিষয়শ্রেণী:নারী মেয়র বিষয়শ্রেণী:জাভানীয় ব্যক্তি
পূজা শর্মা (জন্ম ৩০ শে এপ্রিল ১৯৯২) হলেন একজন নেপালি অভিনেত্রী, চলচ্চিত্র প্রযোজক, এবং গায়িকা যিনি নেপালি বিনোদন শিল্পে তাঁর কাজের জন্য সমধিক পরিচিত। তিনি থ্রি লাভার্স (২০১২) চলচ্চিত্রে পার্শ্ব  অভিনেত্রী হিসাবে অভিনয়ের মাধ্যমে চলচ্চিত্রজগতে আত্মপ্রকাশ করেছিলেন। মধুমাস  চলচ্চিত্রে অভিনেতা আরিয়ান সিগডেলের বিপরীতে তিনি প্রধান চরিত্রে অভিনয় করেছিলেন। অঝৈ পনি ছায়াছবিতে অভিনয়ের পরে তিনি খ্যাতি ও পরিচিতি অর্জন করেছেন।   প্রারম্ভিক জীবন  পূজা শর্মা ১৯৯২ সালের ৩০শে জুলাইয়ে নেপালের সিন্ধুপালচোক জেলায় জন্মগ্রহণ করেছিলেন।   অভিনীত চলচ্চিত্র  বছর চলচ্চিত্রের শিরোনাম ভাষা ভূমিকা মন্তব্য২০১৫ অঝৈ পনি নেপালিযুনিশা প্রথম চলচ্চিত্র চংখে শংখে পংখে নেপালি ২০১৬ প্রেম গীত নেপালি গীত২০১৭ ম য়স্তো গীত গাউঁছু নেপালি ছায়াঁ২০১৮ রাম কহানী নেপালি মায়া২০১৯সমহালিন্ছ কহিলে মননেপালিপোই পর্য়ো কালেনেপালি  রাম কহানী  (২০১৮) মায়া চরিত্রে  সম্হালিন্ছ কহিলে মন  (২০১৯)  পোই পর্য়ো কালে (২০১৯)   তথ্যসূত্র    বহিঃসংযোগ     বিষয়শ্রেণী:১৯৯২-এ জন্ম বিষয়শ্রেণী:নেপালি অভিনেত্রী বিষয়শ্রেণী:জীবিত ব্যক্তি বিষয়শ্রেণী:নেপালি হিন্দু বিষয়শ্রেণী:নেপালি নারী মডেল বিষয়শ্রেণী:সিন্ধুপালচোক জেলার ব্যক্তিত্ব বিষয়শ্রেণী:২১শ শতাব্দীর নেপালি অভিনেত্রী
পুরুলিয়া পাম্প স্টোরেজ জলবিদ্যুৎ কেন্দ্র  হল পশ্চিমবঙ্গের পুরুলিয়া জেলার একটি জলবিদ্যুৎ কেন্দ্র।এটি পুরুলিয়ার অযোধ্য পাহাড়-এ গড়ে উঠেছে।এটি দেশের প্রথম পাম্প স্টোরেজ জলবিদ্যুৎ কেন্দ্র।এই জলবিদ্যুৎ কেন্দ্রটি পশ্চিমবঙ্গ তথা পূর্ব ভারত -এর মধ্যে বৃহত্তম জলবিদ্যুৎ কেন্দ্র।এর উৎপাদন ক্ষমতা ৯০০ মেগাওয়াট। বিদ্যুৎ কেন্দ্রটি চালু হয় ২০০৮ সালে।  বিবরন জাপানী প্রযুক্তির সাহায্যে অযোধ্যা পাহাড়ের ভেতর সুড়ঙ্গ কেটে প্রায় ৭ কিলোমিটার জায়গা জুড়ে এই জলবিদ্যুত কেন্দ্রটি নির্মাণ করা হয়েছে। আপার ড্যাম ও লোয়ার ড্যাম কে কাজে লাগিয়ে কৃত্তিম ভাবে খরস্রোত তৈরী করে টারবাইন ঘুড়িয়ে প্রায় ৯০০ মেগাওয়াট বিদ্যুত উৎপাদন করা হয় এখানে।  ইউনিট এই বিদ্যুৎ কেন্দ্র চারটি ইউনিট রয়েছে।  ক্রমিক সংখ্যা উৎপাদন ক্ষমতা উদ্ভোদন ১  ২২৪  ২০০৮২  ২২৪ ২০০৮  ৩  ২২৪  ২০০৮ ৪  ২২৪ ২০০৮ আরও দেখুন  তুর্গা পাম্প স্টোরেজ জলবিদ্যুৎ কেন্দ্র  তথ্যসূত্র  বিষয়শ্রেণী:পশ্চিমবঙ্গের জলবিদ্যুৎ কেন্দ্র
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। একাধিক ত্রুটি : উল্লেখযোগ্যতা সুস্পষ্ট নয়, গুণমুগ্ধের লেখা, উল্লেখযোগ্য তথ্যসূত্র অনুপস্থিত ইত্যাদি। Ashiq Shawon (আলাপ) ১৩:০৯, ২৭ জুন ২০২১ (ইউটিসি) এটা ১০০% সঠিক এবং সকল তথ্য সঠিক তাহলে কেনো এটা সরাতে হবে?  হাফিজুর রহমান সিদ্দীক   – (অপসারণের প্রস্তাবনা দেখুনলগ দেখুন) () যথেষ্ট উল্লেখযোগ্য নন। —RuHan [ Talk ] ২০:৫৪, ২৬ জুন ২০২১ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
right|50px  পরিবহন বিষয়ক নতুন নিবন্ধ তৈরি অথবা অন্য উইকিপ্রকল্প হতে অনুবাদ করতে পারেন।  বর্তমান নিবন্ধ অথবা সড়ক বিষয়ক বিভিন্ন টেমপ্লেট হতে  থাকা বিষয় নিয়ে নতুন নিবন্ধ রচনা করতে পারেন।  বর্তমান নিবন্ধসমূহ তথ্য দিয়ে সমৃদ্ধ, সম্প্রসারণ, রচনাশৈলীর উন্নয়ন ও তথ্যছক না থাকলে যুক্ত করতে পারেন।  নিবন্ধসমূহে তথ্যসূত্রের ঘাটতি থাকলে, পর্যাপ্ত সূত্র যোগ করতে পারেন।  নিবন্ধগুলিতে উইকিমিডিয়া কমন্স হতে দরকারী ও প্রাসঙ্গিক মুক্ত চিত্র যুক্ত করতে পারেন।  পরিবহন সম্পর্কিত নিবন্ধসমূহের শেষে {{প্রবেশদ্বার দণ্ড|পরিবহন}} যুক্ত করতে পারেন।  পরিবহন সংক্রান্ত নিবন্ধসমূহে প্রযোজ্যতা অনুসারে :বিষয়শ্রেণী:পরিবহন না থাকলে যুক্ত করতে পারেন। বিষয়শ্রেণী:পরিবহন প্রবেশদ্বার
কেপিজে বিশেষায়িত হাসপাতাল ও নার্সিং কলেজ গাজীপুর জেলার কাশিমপুর থানার তেতুইবাড়ীতে অবস্থিত একটি বিশেষায়িত হাসপাতাল ও নার্সিং কলেজ।   ইতিহাস ২০১৩ সালের ১৮ নভেম্বর মালয়েশিয়ার প্রধানমন্ত্রী দাতোসিরি মোহাম্মদ নজিব বিন তুন আবদুল রাজাক, বাংলাদেশের প্রধানমন্ত্রী শেখ হাসিনা এবং তার ছোটবোন শেখ রেহানা যৌথভাবে এ হাসপাতালের কার্যক্রম উদ্বোধন করেন।  এর আগে ২০১১ সালের ১৪ জানুয়ারি হাসপাতালটির নির্মাণকাজ শুরু হয়। এটি একটি পাবলিক-প্রাইভেট-পার্টনারশিপ (পিপিপি) প্রতিষ্ঠান। পরে ২০১৫ সালে এখানে শেখ ফজিলাতুন্নেছা মুজিব মেমোরিয়াল কেপিজে নার্সিং কলেজেরও উদ্বোধন করেন প্রধানমন্ত্রী শেখ হাসিনা। এটি বাংলাদেশের প্রথম আইএমএস সার্টিফাইড হাসপাতাল ও নার্সিং কলেজ। বঙ্গবন্ধু মেমোরিয়াল ট্রাস্ট ও বাংলাদেশ সরকারের অর্থায়নে নির্মিত শেখ ফজিলাতুন্নেছা মুজিব মেমোরিয়াল হাসপাতালের সার্বিক ব্যবস্থাপনার দায়িত্ব পালন করছে মালয়েশিয়ার বিখ্যাত সেবা সংস্থা কামপুলান পেরুতান জহর (কেপিজে)।  ২০২৫ সালের ১৩ এপ্রিল বাংলাদেশের অন্তর্বর্তীকালীন সরকার এই হাসপাতালের নাম শেখ ফজিলাতুন্নেছা মুজিব মেমোরিয়াল কেপিজে বিশেষায়িত হাসপাতাল থেকে পরিবর্তন করে কেপিজে বিশেষায়িত হাসপাতাল, গাজীপুর নামকরণ করে।  চিকিৎসা সমূহ হাসপাতালটিতে খাদ্যনালী, পাকস্থলী, কোলন, লিভার ও ক্যান্সারসহ সবধরনের রোগের অপারেশন ও চিকিৎসাসেবা হয়। এছারাও ইন্টারনাল মেডিসিন, নিউরোলজি, স্ত্রী রোগ ও প্রসুতি সেবা, জেনারেল ও ল্যাপারোস্কপিক সার্জারি, হৃদরোগ, অর্থোপেডিক্স, গ্যাসট্রোলজি, শিশু রোগ চিকিৎসা, চক্ষু রোগ, নাক-কান-গলা, কিডনি, লিভার, ফুসফুস, ইউরোলজি, বার্ন অ্যান্ড প্লাস্টিক সার্জারি, ডায়াবেটিস, মনোরোগ, চর্ম-এলার্জি ও যৌন রোগসহ সবধরনের রোগের চিকিৎসা দেয়া হয়।  তথ্যসূত্র  বিষয়শ্রেণী:বাংলাদেশের নার্সিং কলেজ বিষয়শ্রেণী:গাজীপুর জেলার মহাবিদ্যালয় বিষয়শ্রেণী:বাংলাদেশের হাসপাতাল বিষয়শ্রেণী:২০১৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১৫-এ বাংলাদেশে প্রতিষ্ঠিত
right|150px|ইসলাম খানের কবর শেখ আলাউদ্দিন চিশতি (১৫৭০ - ১৬১৩; ইসলাম খান নামেও পরিচিত) ছিলেন বাংলাদেশের রাজধানী ঢাকার প্রথম গভর্নর, সুবাদার এবং মোঘল সম্রাজের সেনাপতি। মোঘল সম্রাট জাহাঙ্গীর তাকে ইসলাম খান উপাধী দেন। ১৬০৮ সালে সম্রাট জাহাঙ্গীর বাংলা বিজয়ের লক্ষ্যে ইসলাম খান কে প্রেরণ করেন। ঢাকাকে ইসলাম খান নামান্তরিত করে জাহাঙ্গীরনগর করেন এবং আধুনিক এক শহরের গোড়াপত্তন করেন।  বিস্তারিত
রয়্যাল এয়ার ফোর্স হল যুক্তরাজ্য, ব্রিটিশ সমুদ্রপার অঞ্চলসমূহ ও রাজকীয় শাসনাধীন অঞ্চলের বিমান ও মহাকাশ বাহিনী। প্রথম বিশ্বযুদ্ধের শেষভাগে রয়্যাল ফ্লাইং কর্পস ও রয়্যাল নেভাল এয়ার সার্ভিসকে একীভূত করে ১৯১৮ সালের ১লা এপ্রিল এই বাহিনী প্রতিষ্ঠিত হয়। ১৯১৮ সালে প্রথম বিশ্বযুদ্ধের মিত্রশক্তি কেন্দ্রীয় শক্তির বিরুদ্ধে জয়লাভের পর রয়্যাল এয়ার ফোর্স সে সময়ে বৃহত্তম বিমানবাহিনী হিসেবে আত্মপ্রকাশ করে।Air Power and Colonial Control: The Royal Air Force, 1919–1939  By David E. Omissi, Published 1 January 1990, Retrieved 1 February 2014. Page 8. প্রতিষ্ঠার পর থেকে এটি ইউরোপের সামরিক ইতিহাসে গুরুত্বপূর্ণ ভূমিকা পালন করছে। বিশেষ করে, দ্বিতীয় বিশ্বযুদ্ধ চলাকালীন ব্রিটেনের যুদ্ধে নাৎসি জার্মানির লুফ্‌টভাফাকে ছাপিয়ে আকাশপথে আধিপত্য অর্জন করেBBC: Fact File: The RAF , retrieved 1 February 2014 ও সাম্প্রতিককালের ইরাক যুদ্ধে এর প্রত্যক্ষ ভূমিকা ছিল।  কাঠামো বিমানবাহিনীর প্রধান কয়েকজন অন্যান্য ঊর্ধ্বতন কমান্ডারদের সমর্থন পেয়ে থাকেন:  + রয়্যাল এয়ার ফোর্সের ঊর্ধ্বতন ব্যবস্থাপনা পদসমূহ উপাধি র‍্যাংক ন্যাটোর র‍্যাংক স্কেলবিমানবাহিনীর প্রধানএয়ার চিফ মার্শালওএফ-৯বিমানবাহিনীর উপপ্রধানএয়ার মার্শালওএফ-৮আকাশ ও মহাকাশ কমান্ডারএয়ার মার্শালওএফ-৮এয়ার অফিসার উত্তর আয়ারল্যান্ডএয়ার মার্শালওএফ-৮এসিস্ট্যান্ট চিফ অব দি এয়ার স্টাফএয়ার ভাইস মার্শালওএফ-৭এয়ার অফিসার স্কটল্যান্ডএয়ার ভাইস মার্শালওএফ-৭এসিস্ট্যান্ট চিফ অব দি এয়ার স্টাফ (প্ল্যানস)এয়ার ভাইস মার্শালওএফ-৭চিফ অব স্টাফ পারসোনেল ও এয়ার সেক্রেটারিএয়ার ভাইস মার্শালওএফ-৭কমান্ড্যান্ট জেনারেল রয়্যাল অক্সিলারি এয়ার ফোর্সএয়ার ভাইস মার্শালওএফ-৭আইনী পরিষেবার পরিচালকএয়ার ভাইস মার্শালওএফ-৭এয়ার মেম্বার ফর ম্যাটেরিয়েল ও চিফ অব ম্যাটেরিয়েলভাইস অ্যাডমিরালওএফ-৮চ্যাপলেইন-ইন-চিফএয়ার ভাইস মার্শালওএফ-৭এয়ার অফিসার ওয়েলসএয়ার কমোডোরওএফ-৬ডিরেক্টর অব রিসোর্সেস colspan=2 রয়্যাল এয়ার ফোর্সের ওয়ারেন্ট অফিসারওয়ারেন্ট অফিসারওআর-৯  পাদটীকা   তথ্যসূত্র    বহিঃসংযোগ   RAF Homepage   RAF History  বিষয়শ্রেণী:রয়েল এয়ার ফোর্স বিষয়শ্রেণী:১৯১৮-এ প্রতিষ্ঠিত বিষয়শ্রেণী:দেশ অনুযায়ী বিমানবাহিনী বিষয়শ্রেণী:যুক্তরাজ্যের সামরিক বাহিনী
ঘূমার () হল ২০২৩ সালের একটি ভারতীয় হিন্দি ভাষার খেলাধুলা বিষয়ক চলচ্চিত্র। এটি রচনা ও পরিচালনা করেছেন আর. বাল্কি। এতে অভিনয় করেছেন শাবানা আজমি, অভিষেক বচ্চন, সাইয়ামি খের এবং অঙ্গদ বেদী ।  ২০২৩ সালের ১২ আগস্ট মেলবোর্নের ১২তম ভারতীয় চলচ্চিত্র উৎসবে উদ্বোধনী চলচ্চিত্র হিসাবে ছবিটি বিশ্বব্যাপী প্রদর্শিত হয়েছিল  এবং ১৮ আগস্ট ২০২৩-এ ভারতে প্রেক্ষাগৃহে মুক্তি পেয়েছিল।   পটভূমি  অনিনা বা "আনি" একজন উজ্জ্বল এবং আসন্ন ব্যাটিং খেলোয়াড়। একটি অদ্ভুত দুর্ঘটনায় তার ডান হাত হারান৷ তবে, সহানুভূতিহীন এবং ব্যর্থ টেস্ট ক্রিকেটার পদম "প্যাডি" সিং সোধি বোলিং হিসেবে তাকে নতুন আশা দিয়েছেন । তিনি তাকে অপ্রচলিত কৌশল দিয়ে প্রশিক্ষণ দেন, একজন বোলার হিসেবে তার ভাগ্য ঘুরিয়ে দিতে। স্পিনিং বা "ঘূমার", বোলিং একটি নতুন শৈলী যা তারা উভয়ই উদ্ভাবন করেছে। ১০ সপ্তাহেরও কম সময়ে অনিনা কি যোগ্যতা অর্জন করে ভারতীয় মহিলা দলে বোলার হিসেবে জায়গা করে নিতে পারবে?  অভিনয়শিল্পী  অনিনার দাদীর চরিত্রে শাবানা আজমি  পদম "প্যাডি" সিং সোধি চরিত্রে অভিষেক বচ্চন  অনিনা "আনি" দীক্ষিতের চরিত্রে সাইয়ামি খের  অনিনার বয়ফ্রেন্ড জিতের চরিত্রে অঙ্গদ বেদী  অনিনার বাবার চরিত্রে শিবেন্দ্র সিং দুঙ্গারপুর অনিনার ভাই তিশু চরিত্রে অক্ষয় জোশী অনিনার ভাই অনুজ চরিত্রে পীযূষ রায়না রসিকা চরিত্রে ইভাঙ্কা দাস, পদমের বাড়ির সাহায্যকারী তরুণী অনিনার চরিত্রে পরী শর্মা তরুণ জিতের চরিত্রে ভাগ্য ভানুশালী পুরুষ নির্বাচক মোরে চরিত্রে পদ্মনাভ বিন্দ কোচ হিসেবে কিরণ নাভগিরে বিশন সিং বেদী একটি ছোট নিজের চরিত্রে কোষাধ্যক্ষ ভাবিক হিসেবে মোহিত কুমার ক্রিকেট ধারাভাষ্যকারের ভূমিকায় অমিতাভ বচ্চন ক্রিকেট ধারাভাষ্যকার হিসেবে বিশেষ উপস্থিতিতে নেরোলি মেডোজ ক্যাপ্টেন দীপ্তি চরিত্রে শুভলক্ষ্মী শর্মা অঞ্জলি চরিত্রে কবিতা সিং দিলশাদের চরিত্রে অদিতি আরিয়ান দিয়া চরিত্রে ভক্তি তেলি গীতার চরিত্রে সায়ালি সাতঘরে জয়শ্রীর চরিত্রে বেদিকা দাওয়ানে মনমীতের চরিত্রে প্রিয়া কৌশিক মীনা চরিত্রে নিদ্ধি দাওয়াদা নন্দা চরিত্রে সুস্মিতা আভাদ নাসরিন চরিত্রে নিরালী ওজা প্রীতা চরিত্রে প্রকাশিকা নায়েক রডরিকেজের চরিত্রে অক্ষয় সুরভে সিমরনের চরিত্রে সায়মা ঠাকুর তানভির চরিত্রে কাজল সিসোদিয়া ইংলিশ খেলোয়াড় অ্যাম্বার চরিত্রে অ্যাম্বার বোথা ইংলিশ খেলোয়াড় আর্চারের ভূমিকায় ননকুলেকো থাবেতে ইংলিশ খেলোয়াড় বার্নাডেটের চরিত্রে বার্নাডেট গ্রিফ ইংলিশ খেলোয়াড় ক্রিস্টিনের চরিত্রে ক্রিস্টিন টমলিনসন ইংলিশ খেলোয়াড় ইভান্সের চরিত্রে সামান্থা শুট্টে ইংলিশ খেলোয়াড় গ্রান্টের ভূমিকায় লেবোগাং রাচেল ইংলিশ খেলোয়াড় কায়লা চরিত্রে কায়লা অ্যাবট ইংলিশ খেলোয়াড় নিকোলের চরিত্রে নিকোল স্লাইয়ার ইংলিশ খেলোয়াড় পাউলিনের চরিত্রে পাউলিনাহ মাশিশি ইংলিশ খেলোয়াড় সিয়ারলে চরিত্রে জেনা সিয়ারলে ইংলিশ খেলোয়াড় উইলিয়ামসের চরিত্রে ক্রিস্টেন ভ্যান উইক   উৎপাদন  চলচ্চিত্রটির কাজ ২০২১ সালে শুরু হয়েছিল এবং ২০২২ সালের জুন মাসে শেষ হয়েছিল।  তথ্যসূত্র  বহিঃসংযোগ   বিষয়শ্রেণী:২০২৩-এর চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:ভারতীয় ক্রীড়াধর্মী নাট্য চলচ্চিত্র বিষয়শ্রেণী:ক্রীড়াবিদদের নিয়ে চলচ্চিত্র বিষয়শ্রেণী:ভারতে নারী সম্পর্কে চলচ্চিত্র বিষয়শ্রেণী:ভারতে অক্ষমতা সম্পর্কিত চলচ্চিত্র বিষয়শ্রেণী:ভারতে ক্রিকেট সম্পর্কে চলচ্চিত্র
কেনিত্রা বা আল-কানায়তারা (; , আক্ষরিক অর্থ "ছোট সেতু"; ; ) উত্তর-পশিম মরক্কোর একটি শহর। এটি ১৯৩২ সাল থেকে ১৯৫৬ সাল পর্যন্ত লিওতে বন্দর নামে পরিচিত ছিল। এটি মূলত সেবু নদীর উপরে অবস্থিত একটি বন্দর শহর, যার জনসংখ্যা ৪ লক্ষ ৩১ হাজার (২০১৪)। এটি মরক্কোর রাবাত-সালে-কেনিত্রা অঞ্চলের তিনটি প্রধান নগরীর একটি এবং কেনিত্রা প্রদেশের রাজধানী। স্নায়ুযুদ্ধের সময় এখানকার মার্কিন যুক্তরাষ্ট্রের লিওতে বন্দর নৌবিমানঘাঁটিটি উত্তর আফ্রিকার একটি বিরতি স্থল হিসেবে কাজ করত। কেনিত্রা সেবু নদীর মোহনা থেকে ১৬ কিলোমিটার উত্তরে অবস্থিত। ফরাসিদের আগমনের আগে এখানে একটি দুর্গ ছিল। ফরাসি সমরনেতা লিওতে এখানে ১৯১৩ সাল থেকে একটি লোকালয় গড়ে তোলেন ও বন্দর নির্মাণ করেন। এটি ফলমূল, মাছ, কাঠ, সীসা ও দস্তার আকরিকের একটি জাহাজযোগে প্রেরণের কেন্দ্র। শহরের শিল্প এলাকাটি নদীর তীরে বন্দরের উজানে অবস্থিত। কেনিত্রা থেকে ১০ কিলোমিটার পশ্চিমে মেহদিওয়া ধ্বংসাবশেষগুলি অবস্থিত। শহরটি রেলপথ ও সড়কপথে সিদি কাশেম ও মেকনেস শহরের সাথে এবং সড়কপথে লারাচা ও কাসাব্লাংকা শহরের সাথে সংযুক্ত। কেনিত্রার উত্তরে আটলান্টিক মহাসাগরের উপকূলে সামুদ্রিক মাছ শিকার করা হয়। সমুদ্রতীর থেকে অপেক্ষাকৃত ভেতরের অঞ্চলগুলিতে খাদ্যশস্য (মূলত গম) চাষ করা হয় এবং ছাগল, ভেড়া ও অন্যান্য গবাদি পশু পালন করা হয়। এটি লেবু-জাতীয় ফল উৎপাদনের একটি প্রধান কেন্দ্র।  তথ্যসূত্র  বিষয়শ্রেণী:মরক্কোর শহর
{{#ifexpr:-2 > -1   | {{#ifexpr: < 200      |                   | {{#ifexpr:  < 300          |                     }}     }}   |−১ ০ ১ ২ ৩ ৪ ৫ ৬ ৭ ৮ ৯  }} সংখ্যার তালিকা — পূর্ণ সংখ্যা {{#ifexpr:-2 >= -1   | {{#ifexpr: < 100      |   ০ ১০ ২০ ৩০ ৪০ ৫০ ৬০ ৭০ ৮০ ৯০     | {{#ifexpr: < 1000      |   ০ ১০০ ২০০ ৩০০ ৪০০ ৫০০ ৬০০ ৭০০ ৮০০ ৯০০       | {{#ifexpr: < 10000         |   ০ ১k ২k ৩k ৪k ৫k ৬k ৭k ৮k ৯k          | {{#ifexpr: < 100000            |   ০ ১০k ২০k ৩০k ৪০k ৫০k ৬০k ৭০k ৮০k ৯০k             |   ০ ১০১ ১০২ ১০৩ ১০৪ ১০৫ ১০৬ ১০৭ ১০৮ ১০৯            }}         }}      }}   }} }}
লেবার ফার্স্ট হল লেবার পার্টির সাথে যুক্ত একটি ব্রিটিশ রাজনৈতিক সংগঠন। এটি মূলত ১৯৮০ সালে প্রতিষ্ঠিত হয়েছিল তবে ১৯৮৮ সালে পুনরায় প্রতিষ্ঠা করা হয়েছিল। লেবার পার্টির বামপন্থার সাথে সংগ্রামের রাজনৈতিক ডানপন্থী থেকে জন্ম নেওয়া, এটি নিজেকে "পুরানো লেবার রাইট" এর ঐতিহ্যকে রক্ষা করে বলে মনে করে। এটিকে বাহ্যিকভাবে "দলের ঐতিহ্যগত অধিকারের কণ্ঠস্বর" এবং "দলের ডানদিকে একটি দল" হিসাবে বর্ণনা করা হয়েছে। এটি পিটিশনের আয়োজন করে, সমমনা প্রার্থীদের সমর্থন করে এবং ইভেন্ট চালায়।   তথ্যসূত্র   বিষয়শ্রেণী:যুক্তরাজ্যের রাজনৈতিক প্রচার গোষ্ঠী বিষয়শ্রেণী:১৯৮৮-এ প্রতিষ্ঠিত সংগঠন বিষয়শ্রেণী:১৯৮০-এ প্রতিষ্ঠিত সংগঠন বিষয়শ্রেণী:শ্রমিক দল (যুক্তরাজ্য) এর সাথে সম্পৃক্ত সংগঠন বিষয়শ্রেণী:শ্রমিক দল (যুক্তরাজ্য) এর উপদল বিষয়শ্রেণী:১৯৮৮-এ যুক্তরাজ্যে প্রতিষ্ঠিত
কোনো প্রতিষ্ঠানের নির্দিষ্ট হিসাবকাল শেষে যে সমস্ত বিবরণী প্রস্তুত করা হয় তাকে আর্থিক প্রতিবেদন বলা হয়। আর্থিক প্রতিবেদন একটি প্রতিষ্ঠানের দৈনন্দিন আর্থিক কার্যকলাপের প্রথাগত নতিভুক্তির একটি সারসংক্ষেপ যা থেকে এর ব্যাবহারকারীরা প্রতিষ্ঠান সম্পর্কে সঠিক ধারণা পেতে পারে। যৌথ মূলধনি ব্যবসায় লাভলোকসান আবণ্টন হিসাব, উদ্বৃত্তপত্র ও তহবিল প্রবাহ বিবরণ প্রস্তুত করা হয় যা আর্থিক প্রতিবেদনের অংশ।  আর্থিক বিবরণীর মূলত তিনটি অংশ রয়েছে যেগুলো হলঃ  উদ্বৃত্তপত্র  আয় বিবরণী  নগদ প্রবাহ বিবরণী যৌথ মূলধনি ব্যবসা বা পাবলিক লিমিটেড কোম্পানির আর্থিক প্রতিবেদন একটি জটিল হয়ে থাকে যেখানে আরও দুই ধরনের প্রতিবেদনের উপস্থিতি লক্ষ করা যায়। সেগুলো হলঃ  মালিকানা স্বত্ব পরিবর্তন বিবরণী  হিসাবনীতি ও ব্যাখ্যামূলক টীকা   আর্থিক প্রতিবেদনের ব্যবহার  ব্যবসায়ে আর্থিক প্রতিবেদনগুলি বিভিন্ন প্রকার ব্যক্তি বা প্রতিষ্ঠান স্বার্থযুক্ত থাকে। এই স্বার্থযুক্ত ব্যক্তিগণ তাদের প্রয়োজন অনুযায়ী এই প্রতিবেদনগুলি ব্যবহার করেন। এছাড়াও আর্থিক প্রতিবেদন আরও অনেক কাজে ব্যবহৃত হয় যেমন-   আর্থিক প্রতিবেদনের সাহায্যে পরিচালকগন আয়-ব্যয়ের অগ্রিম হিসাব নিকাশ ও পরিকল্পনা করে থাকেন।  ব্যবসায়ের মালিক লাভের পরিমাণ জানার জন্য এবং ভবিষ্যতে শেয়ারগুলো রাখবেন কি না এই সম্পর্কে সিদ্ধান্ত গ্রহণের জন্য আর্থিক প্রতিবেদন বিশ্লেষণ করে থাকেন।  আর্থিক প্রতিবেদনের উপর ভিত্তি করে পরিচালকগণ লভ্যাংশ ঘোষণা করেন।  বিনিয়োগকারী ও পাওনাদাররা আর্থিক প্রতিবেদন থেকে প্রতিষ্ঠানের ভবিষ্যৎ স্থায়িত্ব ও ঋণ পরিশোধের ক্ষমতা জানতে পারেন। কারণ আর্থিক বিবরণী বিশ্লেষণ করলে প্রতিষ্ঠানের ভবিষ্যৎ অবস্থা, ক্রেডিট রেটিং এবং নগদ প্রবাহ সম্পর্কে ধারণ পাওয়া যায়।  সরকার আর্থিক প্রতিবেদন হতে আয়কর, বিক্রয়কর, উৎপাদন কর, এবং অন্যান্য কর নির্ধারণ করে।   সরকারী আর্থিক বিবরণী  সাধারণত সরকারি আর্থিক প্রতিবেদন পাবলিক লিমিটেড কোম্পানি, অলাভজনক প্রতিষ্ঠান কিংবা ব্যবসার আর্থিক প্রতিবেদন থেকে অনেক আলাদা হয়ে থাকে। সরকারি প্রতিবেদন সচরাচর হিসাব বিজ্ঞাম পদ্ধতি কিংবা বকেয়া ভিত্তিক হিসাব বিজ্ঞান পদ্ধতিতে তৈরী হয়ে পারে। সরকারি হিসাবে সাধারণত দ্বৈত ফলাফল ধারণা কিংবা চলতি ব্যবসায় ধারণা অনুপস্থিত থাকে।   তথ্যসূত্র    http://www.iasplus.com/standard/framewk.htm "The Framework for the Preparation and Presentation of Financial Statements"] International Accounting Standards Board. Accessed 24 June 2007  "Presentation of Financial Statements" Standard IAS 1, International Accounting Standards Board. Accessed 24 June 2007.   বহিঃসংযোগ    A series on how to read and understand financial statements  Practical information on financial statements and financial analysis  Invaluable and complete guide to creating and understanding financial statements  Drafting financial statements  SEC.gov - Information matters  Working with Financial Statements  Financial Statement  UN/CEFACT    বিষয়শ্রেণী:আর্থিক বিবরণী
অর্থনীতির ভাষায়, ভ্রান্ত অর্থনীতি এমন একটি অবস্থা বোঝায় যখন, ব্যক্তি বা প্রতিষ্ঠান কোন কিছু কেনার ক্ষেত্রে শুরুতে অর্থ সাশ্রয় করার চেষ্টা করে, তবে দীর্ঘ সময়ের মাপকাঠিতে অর্থ সঞ্চয় করার চেয়ে বেশি অর্থ ব্যয় বা অপচয় হয় কোন কোন ক্ষেত্রে। উদাহরণস্বরূপ বলা যায়, কোন শহর কর্তৃপক্ষ অর্থ সঞ্চয় করার জন্য নগর কর্মীদের জন্য সস্তায় গাড়ি কিনলো। দেখা যায়, সস্তা অটোমোবাইলে ঘন ঘন মেরামতের প্রয়োজন হয়। অতিরিক্ত মেরামতের ব্যয় প্রাথমিকভাবে যতটুকু সঞ্চয় বা সাশ্রয় হবে তার চেয়ে বেশি হওয়ার ঘটনাকে 'ফলস ইকোনমি' বলে।   তথ্যসূত্র    বহিঃসংযোগ    ভ্রান্ত অর্থনীতি এড়ানো সম্পর্কে নিবন্ধ   মিথ্যা অর্থনীতিগুলি শিশুদের যত্নের ক্ষেত্রে আরও ক্ষতি করে , ইনডিপেন্ডেন্ট, 1 জুন, 2012   সস্তা সর্বদা ভাল হয় না, তারযুক্ত, অক্টোবর 24, 2011  বিষয়শ্রেণী:ব্যষ্টিক অর্থশাস্ত্র বিষয়শ্রেণী:নৈতিকভাবে বিতর্কিত ব্যবসায়িক রেওয়াজ
এন এলিমেন্টারি ট্রিটাইজ অন ইলেকট্রিসিটি হলো জেমস ক্লার্ক ম্যাক্সওয়েল রচিত ও তার মরণোত্তর প্রকাশিত বিদ্যুৎ বিষয়ক একটি গ্রন্থ। উইলিয়াম গার্নেট এটি সম্পাদনা করেছিলেন। ম্যাক্সওয়েল ১৮৭৯ সালে মারা যাওয়ার দুই বছর পর বইটি ১৮৮১ সালে অক্সফোর্ড ইউনিভার্সিটি প্রেস থেকে প্রকাশিত হয়েছিল। বইয়ের শুরুতে সম্পাদকের নোটে বলা হয়েছে যে বইটির বেশিরভাগ বিষয়বস্তু ম্যাক্সওয়েলের মৃত্যুর প্রায় পাঁচ বছর আগে লেখা হয়েছিল, যার কিছু অংশ ম্যাক্সওয়েল ক্যাভেন্ডিশ ল্যাবরেটরির সদস্যদের বিদ্যুৎ বিষয়ে দেওয়া বক্তৃতাগুলিতে ব্যবহৃত হয়েছিল। [১]   বিষয়শ্রেণী:পদার্থবিজ্ঞানের বই
এজেন্টস অব মিস্ট্রি (, ) হলো একটি দক্ষিণ কোরীয় আপাতবাস্তব টেলিভিশন ভিত্তিক টেলিভিশন অনুষ্ঠান। জুং জং-ইয়ন পরিচালনায় নির্মিত এই ধারাবাহিকটি রচনা করেছেন জুং দা-হি এবং হো জং-হি। লি ইয়ং-জিন, জন পার্ক, লি উন-জি, লি হিয়ে-রি, কিম দো-হুন এবং কারিনার মতো স্বনামধন্য ব্যক্তিগণ এই অনুষ্ঠানে অংশগ্রহণ করেছেন।  মূলত কোরীয় ভাষায় নির্মিত এই ধারাবাহিকটি ২০২৪ সালের ১৮ই জুন তারিখে নেটফ্লিক্সে সম্প্রচার শুরু হয়েছিল; যার সর্বমোট ৬টি পর্ব রয়েছে।  সারাংশ এই অনুষ্ঠানটিতে ছয়জন স্বনামধন্য ব্যক্তিকে রহস্যময় ও অতিপ্রাকৃত কেস সমাধানের জন্য পাঠানো হয়। প্রতিটি পর্বে তাদের গোপন স্থানে পাঠানো হয়, যেখানে মাত্র ছয় ঘণ্টার মধ্যে তারা বিভিন্ন ধাঁধার সমাধান করতে এবং অদ্ভুত রহস্য উন্মোচন করতে বাধ্য হয়। প্রথম পর্বে, দলটিকে একটি পরিত্যক্ত হাসপাতালে পাঠানো হয়, যা ভূতের আছর রয়েছে বলে গুজব ছড়িয়েছে। অন্ধকার করিডোরে তারা বিভিন্ন ক্লু অনুসন্ধান করতে থাকে, কিন্তু রহস্য আরও গভীর হয়ে ওঠে যখন তারা হাসপাতালের ভয়ংকর অতীত সম্পর্কে জানতে পারে। পরিস্থিতি উত্তেজনাপূর্ণ হয়ে ওঠে যখন তারা এমন কিছু আবিষ্কার করে যা বাস্তবতা সম্পর্কে তাদের ধারণাকে চ্যালেঞ্জ করে। এই ধারাবাহিকের বিভিন্ন পর্বে তারা আরও রহস্যময় মিশনে অংশ নেয়—একটি অভিশপ্ত গ্রাম, ধাঁধায় ভরা এক প্রাসাদ, এবং অলৌকিক ঘটনার উৎস খুঁজে বের করা তাদের চ্যালেঞ্জের অংশ হয়ে ওঠে। এই অনুষ্ঠানে বিশদভাবে পরিকল্পিত সেটিং ও জটিল কাহিনিগুলো দলটিকে তাদের বুদ্ধিমত্তা, সাহস এবং দলগত সহযোগিতার ওপর নির্ভর করতে বাধ্য করে।  প্রতিযোগী  লি ইয়ং-জিন   জন পার্ক   লি উন-জি   লি হিয়ে-রি   কিম দো-হুন   কারিনা  তথ্যসূত্র  বহিঃসংযোগ         বিষয়শ্রেণী:২০২৪-এ অভিষিক্ত দক্ষিণ কোরীয় টেলিভিশন ধারাবাহিক বিষয়শ্রেণী:কোরীয় ভাষার টেলিভিশন অনুষ্ঠান
লেফটেন্যান্ট-কর্নেল জন কাইমে কর্ডোক্স  (২৩ জুলাই ১৯০২ - ৪ জানুয়ারী ১৯৮২), ছিলেন যুক্তরাজ্যের একজন রক্ষণশীল পার্টির রাজনীতিবিদ।  কর্ডোক্স ১৯৫৫ সালের সাধারণ নির্বাচনে নটিংহাম সেন্ট্রাল থেকে সংসদ সদস্য হিসেবে নির্বাচিত হন, লেবার এমপি ইয়ান উইন্টারবটমকে অল্পের জন্য পরাজিত করেন।   পটভূমি এবং সামরিক কর্মজীবন  কর্ডোক্স একটি ভদ্র পরিবারে জন্মগ্রহণ করেছিলেন, যিনি কর্নেল এডওয়ার্ড কাইম কর্ডোক্স (১৮৬৬-১৯৪৮), সিবিই, ডিএল, জেপি, ব্র্যাকেনবরো লন, লাউথ, লিঙ্কনশায়ার, লিঙ্কনশায়ারের উচ্চ শেরিফের দ্বিতীয় পুত্র, ১৯৫২ সালের 19. লিংকনশায়ার রেজিমেন্ট, এবং হিলডা এলিজা আগার, এমবিই, স্যার হেনরি বেনেটের মেয়ে, গ্রিমসবি এবং থর্প হল, লাউথের। তার পিতামহ ছিলেন পক্ষীবিদ জন কর্ডোক্স।Burke's Landed Gentry, eighteenth edition, vol. I, ed. Peter Townend, 1965, p. 166  কর্ডোক্স দ্বিতীয় বিশ্বযুদ্ধে রয়্যাল মেরিনে কাজ করেছিলেন, লেফটেন্যান্ট কর্নেল পদে পৌঁছেছিলেন।Burke's Landed Gentry, eighteenth edition, vol. I, ed. Peter Townend, 1965, p. 166   রাজনৈতিক পেশা  তিনি ১৯৫৯ সালে এই আসনটি দখল করেন, কিন্তু ১৯৬৪ সালের নির্বাচনে লেবার প্রার্থী জ্যাক ডানেটের কাছে এটি হেরে যান।   সম্মান  কর্ডোক্স ১৯৪৬ সালে সিবিই নিযুক্ত হন, এবং তিনি অর্ডার অফ অরেঞ্জ-নাসাউ (তলোয়ার সহ), ড্যানেব্রোগের অর্ডারের কমান্ডার এবং রাজা হাকন সপ্তম ফ্রিডম ক্রস পেয়েছিলেন।Burke's Landed Gentry, eighteenth edition, vol. I, ed. Peter Townend, 1965, p. 166   ব্যক্তিগত জীবন  ১৯২৩ সালে, কর্ডোক্স এএল হিলিয়ার ক্লেল্যান্ডের কন্যা নোরাকে বিয়ে করেন; ১৯৫৩ সালে তাদের বিবাহবিচ্ছেদ হয় এবং তাদের তিন ছেলে এবং একটি মেয়ে ছিল।Burke's Landed Gentry, eighteenth edition, vol. I, ed. Peter Townend, 1965, p. 166   তথ্যসূত্র    রিচার্ড কিম্বারের রাষ্ট্রবিজ্ঞানের সম্পদ: 1832 সাল থেকে যুক্তরাজ্যের সাধারণ নির্বাচন     বহিঃসংযোগ     বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৮২-এ মৃত্যু বিষয়শ্রেণী:১৯০২-এ জন্ম